
Indokolás 
Martfű Város Önkormányzatának közművelődési feladatairól szóló …/2014. (….) önkormányzati rendelethez
Tisztelt Képviselő-testület!

Martfű Város Önkormányzati Képviselő-testületének Martfű Város Önkormányzatának közművelődési feladatairól szóló 20/1998. (XII.11.) sz. Kt. rendeletének felülvizsgálata során megállapításra került, hogy a rendelet megalkotása óta jogszabályi módosulások, és a helyi közművelődési feladatokban végbement változások miatt egy új rendelet elkészítése szükséges.

A muzeális intézményekről, a nyilvános könyvtári ellátásokról és a közművelődésről szóló 1997. évi CXL. törvény 76. §-a szabályozza a települési önkormányzatok közművelődési feladatait. A törvény kimondja, hogy a települési önkormányzat kötelező feladata a helyi közművelődési tevékenység támogatása. Ugyanezen törvény 77. §-a alapján a települési önkormányzat rendeletben határozza meg hogy a közművelődési feladatokból mit, milyen formában, módon  és mértékben lát el. 

A törvény alapján kerültek a rendelttervezetben meghatározásra, a konkrét közművelődési feladatok, a feladatellátás szervezeti keretei, finanszírozási alapelvei. 

A rendelttervezet tartalmazza a közművelődési faladatok ellátásának alapelveit, a tevékenység irányítására vonatkozó rendelkezéseket, és a feladatellátáshoz szükséges feltétel biztosítását.
A rendelettervezet a jelenleg hatályos jogszabályi előírásoknak megfelelően készült, tartalmazza azokat a közművelődési tevékenységhez kapcsolódó szabályozási elemeket, amelyek a törvény meghatároz. 

Részletes indokolás

Martfű Város Önkormányzatának közművelődési feladatairól szóló …/2014. (….) önkormányzati rendelethez
A rendelet 1-2.§-a az általános rendelkezéseket tartalmazza, azon belül meghatározza a rendelet hatályát.

A rendelet 3. §-a  a közművelődési feladatok ellátásának alapelveit rögzíti

A rendelet 4. §-ában a helyi közművelődési feladatok kerültek meghatározásra a helyi sajátosságok, hagyományok figyelembe vételével.
A rendelet 5-6. §-a az önkormányzat közművelődési feladatellátásának szervezeti kereteit tartalmazza.

A rendelet 7. §-a a művelődési tevékenység irányításának módját rögzíti.

A rendelet 8. §-ában a finanszírozási alapelvek kerültek meghatározásra.

A rendelet 9. §-a a helyi közművelődés szakszerű feladatellátásához szükséges  szakemberek alkalmazásának biztosítását tartalmazza.

A rendelet 10. §-a a hatályba léptető rendelkezést tartalmazza.
Előzetes hatásvizsgálat 
Martfű Város Önkormányzatának közművelődési feladatairól szóló …/2014. (….) önkormányzati rendelethez
Társadalmi, gazdasági, költségvetési hatása:

A rendeletalkotással megvalósul a hatályos jogszabályi rendelkezések figyelembe vételével megvalósul Martfű város közművelődési feladatellátása szabályozásának aktualizálása.

Környezeti, egészségi hatása: 
Az önkormányzat feladatainak meghatározásával a Martfűn élő emberek közművelődéssel kapcsolatos jogai érvényesülhetnek.
Adminisztratív terheket befolyásoló hatása:
A rendelet megalkotása adminisztratív terhet nem ró az önkormányzatra.

A rendelet megalkotásának szükségessége, a jogalkotás elmaradásának várható következményei:

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény előírja az önkormányzat rendeletalkotási kötelezettségét.

A rendelet alkalmazásához szükséges személyi, szervezeti, tárgyi és pénzügyi feltételek:
A személyi, szervezeti, tárgyi és pénzügyi feltételek biztosítottak.
Martfű, 2014. február 18. 

